Viktorija Prituļaka

**Viktorija Prituļaka** (; dzimusi  Čerņivcos) ir ukraiņu izcelsmes Latvijas etnomūziķe, dziedātāja, sabiedriskā aktīviste, tulkotāja un Ukrainas studiju centra vadītāja.

## Biogrāfija
Viktorija Prituļaka dzimusi Rietumukrainas pilsētā Čerņivcos ārsta-neirologa Serhija Prituļaka un ģeogrāfijas skolotājas Inas Prituļakas ģimenē, ir vienīgais bērns. Viktorija mācījusies Čerņivcu Mākslas koledžā, kuru absolvējusi 2010. gadā, iegūstot mūzikas teorētisko priekšmetu pasniedzējas kvalifikāciju.

2013. gadā V. Prituļaka pārcēlusies uz dzīvi Latvijā. 2013.– 2014. gadā dzīvojusi Ventspilī, apgūstot latviešu valodu un literatūru, kā arī strādājot par kultūras ziņu žurnālisti Kurzemes Televīzijā. 2014. gadā vasarā iestājusies Jāzepa Vītola Latvijas Mūzikas akadēmijas Mūzikas vēstures, teorijas un žurnālistikas fakultātē. 2018. gadā to absolvējusi, iegūstot muzikoloģes specialitāti. Studiju laikā strādājusi par mūzikas teorētisko priekšmetu skolotāju Jāzepa Mediņa Rīgas 1. mūzikas skolā, kurā pārstāja strādāt 2019. gada septembrī.

Kopš 2015. gada aktīvi darbojusies Rīgas Ukrainas diasporas sabiedriskajā dzīvē, piedaloties dažādos Ukrainas atbalsta un kultūras pasākumos, kā ukraiņu-latviešu-ukraiņu valodas tulkotāja, pasākumu moderatore un māksliniece. 2018. gadā uzsākusi strādāt Ukrainas vēstniecības Latvijas Republikā Kultūras, preses un sabiedrisko attiecību nodaļā kā Ukrainas vēstnieka asistente un tulkotāja.

2021. gada februārī absolvējusi Ventspils Augstskolu, iegūstot maģistra grādu lietišķo tekstu tulkošanā. Kopš 2021. gada septembra studē doktora studiju programmā “Valodniecība”, rakstot promocijas darbu par ukraiņu īpašvārdu atveidi latviešu valodā bez krievu valodas starpniecības. Aktīvi piedalās dažādās humanitāro zinātņu konferencēs un semināros.

2021. gada janvārī V. Prituļakai piešķirta Latvijas pilsonība.

Kopš 2022. gada vada Ukrainas studiju centru Latvijā. Biedrība  ir nodibināta 2022. gada augustā, lai sadarbotos ar Ukrainas un Latvijas Republikas izglītības, zinātnes un kultūras iestādēm, popularizētu Ukrainas kultūru un vēsturi Latvijas Republikā, veiktu Latvijas ukraiņu diasporas pētījumus un publiskot to rezultātus.  

## Ukrainas atbalsts
Kopš Krievijas iebrukuma Ukrainā 2022. gada 24. februārī V. Prituļaka aktīvi piedalās Ukrainas atbalsta pasākumos, akcijās, Latvijas un Ukrainas mūziķu organizētajos labdarības koncertos. Vieni no ievērojamākajiem ir Osokina Brīvības festivāls Ukrainai, Koncerts "Brīvību Ukrainai", Koncerts “Palīdzi celties”, Labdarības koncerts Ukrainas armijas atbalstam un c. 

Strādāja par Rīgas pilsētas Apkaimju iedzīvotāju centra Apkaimju attīstības Ukrainas iedzīvotāju atbalsta nodaļas projektu koordinatori, sniedzot atbalstu ukraiņiem, kuri Krievijas kara dēl bija spiesti pamest savu dzimteni. Ukrainas studiju centra vadītāja, maģistra darba ietvaros uzrakstījusi pirmo Latvijā zinātnisko pētījumu par Ukrainas īpašvārdu (jo īpaši vietvārdu) atveidi latviešu valodā bez krievu valodas starpniecības. Vada lekcijas par diplomātisko un politisko tulkošanu, kā arī informatīvus pasākumus par Ukrainas vēsturi, tradīcijām un kultūru.

2023. gada 4. aprīlī par par nopelniem Latvijas valsts labā un par nozīmīgu pilsonisko drosmi un personisko iesaisti, sniedzot nesavtīgu palīdzību Ukrainai, tās karavīriem, civiliedzīvotājiem un ukraiņu bēgļiem Latvijā V. Prituļaka iecelta par Triju Zvaigžņu ordeņa kavalieri."Es apbrīnoju tos cilvēkus, visus dienestus, kas spēj tik ātrā laikā atjaunot to visu infrastruktūru, jo krievi apšaudījuši tieši kritisko infrastruktūru — skolas, bērnudārzus, civiliedzīvotāju mājās. Arī bija iespēja pārliecināties personīgi, ieraudzīt visas tās vietas un tas pilnīgi ir kaut kas cits, nekā tas, ko mēs redzam bildēs, jo jūtu to atmosfēru, to redzi tos cilvēkus." (Intervijā raidījumam "Monopols" 2023. gada 7. jūnijā)

2023. gada 4. maijā par par nozīmīgu ieguldījumu demokrātijas un tiesiskuma stiprināšanā V. Prituļakai piešķirta Tieslietu sistēmas Goda zīme.

V. Prituļaka aktīvi piedalās Latvijas valsts demokrātiju atbalstošo un valstiski domājošo biedrību un nodibinājumu kustībā.

## Apbalvojumi
* Triju Zvaigžņu ordenis (V šķira)
* Tieslietu sistēmas Goda zīme (III pakāpe)
* Ukrainas vēstniecības pateicības (2022, 2023)

## Atsauces